text: Cykel-feberen stiger
  03 maj 2012 kl. 10.52
  På mandag rammer cykelfeberen Horsens og Juelsminde-halvøen. Der ventes mere end 100.000 tilskuere langs ruten og over 350 millioner fjernsynsseere fra 165 lande til giro-starten på de jyske landeveje.
  Et så stort arrangement kræver forberedelse og de er i fuld gang. I aften bringer TV SYD en optakt om det store cykelløb.
  
  Fakta om den danske giro-start
  Giro d?Italia 2012 har start i Herning og Horsens, hvor de tre første etaper køres fra den 5.-7. maj 2012.
  Holdpræsentation på Torvet i Herning fredag 4. maj kl. 16.00 til 17.55.
  1. etape køres i Herning by som enkeltstart kl. 15.40 til 19.30.
  2. etape har start og mål i Herning og går vestpå over Ringkøbing, Søndervig, Lemvig, Struer og Holstebro med mål i Herning. Masterstart i på Torvet i Herning: 12.10, opløb på H.P. Hansens Vej i Herning kl. 16.55.
  3. etape har start og mål i Horsens og slår en sløjfe omkring Juelsminde inden turen går over Odder til Ejer Bavnehøj, Brædstrup og retur til Horsens. Masterstart fra Rådhustorvet i Horsens kl. 11.15. Opløb på Strandpromenaden i Horsens kl. 15.35.
  Det er første gang, Giro d?Italia gæster Skandinavien.
  Giro d?Italia bliver set af 350 millioner tv-seere verden over.
  Bag Giro-start 2012 står Herning Kommune, Horsens Kommune, Region Midtjylland og Sport Event Denmark. Desuden bidrager VisitDenmark, M-fonden og BT til markedsføringen af eventen.
  